Euroopa Komisjoni otsus toetada Tallinn 2011 projekti 1,5 miljoni euroga tugineb Eesti Vabariigi kultuuriministri ja Tallinna linnapea augusti keskpaigas saadetud kirjale,  millega garanteeriti, et mõlemad osapooled rahastavad Euroopa kultuuripealinna projekti kumbki 50 miljoni krooniga. "Seda infot arvesse võttes on komisjon valmis preemiaraha väljamaksmise protseduuriga edasi liikuma," kirjutas Euroopa Komisjoni hariduse ja kultuuri peadirektoraadi kultuuri- ja meediaprogrammide direktor Xavier Troussard. Toetusraha kantakse Euroopa kultuuripealinnale üle lähiajal.